KOMISSION PÄÄTÖS,
tehty 23 päivänä helmikuuta 1996,
tuontikiintiöiden määräämisestä täysin halogenoiduille kloorifluorihiilivedyille 11, 12, 113, 114 ja 115, muille täysin halogenoiduille kloorifluorihiilivedyille, haloneille, hiilitetrakloridille, 1,1,1-trikloorietaanille ja osittain halogenoiduille bromifluorihiilivedyille 1 päivän tammikuuta ja 31 päivän joulukuuta 1996 väliseksi ajaksi sekä tuotanto- ja tuontikiintiöiden määräämisestä metyylibromidille 1 päivän tammikuuta ja 31 päivän joulukuuta 1996 väliseksi ajaksi (96/261/EY)
EUROOPAN YHTEISÖJEN KOMISSIO, joka
ottaa huomioon Euroopan yhteisön perustamissopimuksen,
ottaa huomioon otsonikerrosta heikentävistä aineista 15 päivänä joulukuuta 1994 annetun neuvoston asetuksen (EY) N:o 3093/94 (1) 7 artiklan 2 kohdan,
sekä katsoo, että
asetuksen (EY) N:o 3093/94 7 artiklan 1 kohdassa säädetään, että lukuunottamatta osapuolten hyväksymää tekniikkaa hyväksikäyttämällä hävitettäviä aineita tai muiden kemikaalien valmistuksessa raaka-aineina käytettäviä aineita, tai karanteenikäsittelyä tai ennen kuljetusta tapahtuvaa käsittelyä varten käytettäviä aineita (ainoastaan metyylibromidi), kolmansista maista tuotujen täysin halogenoitujen kloorifluorihiilivetyjen 11, 12, 113, 114 ja 115, muiden täysin halogenoitujen kloorifluorihiilivetyjen, halonien, hiilitetrakloridien, 1,1,1-trikloorietaanin, metyylibromidin ja osittain halogenoitujen bromifluorihiilivetyjen laskeminen vapaasti liikkeelle yhteisössä on määrällisten rajoitusten alaista, ja että nämä rajoitukset määritellään 7 artiklan 3 kohdan mukaisesti, sanotun kuitenkaan rajoittamatta 4 artiklan 8 kohdan soveltamista,
näiden määrällisten rajoitusten korottaminen ei saa johtaa siihen, että valvottavien aineiden kulutus yhteisössä ylittää otsonikerrosta heikentävistä aineista tehdyn Montrealin pöytäkirjan mukaisesti asetetut määrälliset rajoitukset,
komission on asetuksen (EY) N:o 3093/94 7 artiklan 2 kohdan mukaisesti määrättävä kiintiöt niille yrityksille, jotka hakevat tuontikiintiötä, 16 artiklassa säädettyä menettelyä noudattaen,
komissio on julkaissut samaan asetukseen liittyvän ilmoituksen otsonikerrosta heikentävien valvottavien aineiden tuojille Europan unionissa (2) ja on sen johdosta saanut tuontikiintiöitä koskevia hakemuksia,
täysin halogenoitujen kloorifluorihiilivetyjen 11, 12, 113, 114 ja 115, muiden täysin halogenoitujen kloorifluorihiilivetyjen, hiilitetrakloridien, 1,1,1-trikloorietaanin, metyylibromidin ja osittain halogenoitujen bromifluorihiilivetyjen tuontikiintiöitä koskevat hakemukset ylittävät 7 artiklan 2 kohdan mukaiset käytettävissä olevat tuontikiintiöt,
komissio ei voi täysin täyttää hakemuksia, ja se johtuu määräämään hakijoille tuontikiintiöt ottaen ensisijaisesti huomioon aiotusta tuonnista aiheutuvat erilaiset ympäristövaikutukset, kutakin ainetta tuovan yksittäisen hakijan taustan sekä haetut määrät,
jotkut tuontikiintiötä vuodeksi 1995 hakeneista yrityksistä eivät aikaisemmin ole tuoneet näitä aineita, kun taas eräät muut ovat viitevuonna ja/tai sitä seuraavina vuosina tuoneet niitä suuria määriä,
joiltakin yrityksiltä tulleissa hakemuksissa näiden aiempina vuosina tuomat määrät ylittyvät huomattavasti,
jotkut yhteisön otsonikerrosta heikentävien aineiden (ODS) valmistajilta tulleista hakemuksista koskevat erityisiä varmuuskiintiöitä mahdollisen tuotantokatkoksen, teknisen vian ja sen varalta, että kyseisiä aineita ei ole saatavilla yhteisöstä,
yksittäisten kiintiöiden määräämisen hakijoille olisi perustuttava jatkuvuus-, tasapuolisuus- ja suhteellisuusperiaatteeseen,
metyylibromidin tuontikiintiöt annetaan ensisijaisesti tuojille, joina komissio pitää niitä, jotka käyvät kauppaa suoraan yhteisön ulkopuolella toimivien valmistajien kanssa, laskutuksen tapahtuessa suoraan,
metyylibromidin osalta menettelyä, jossa tuontikiintiöt annetaan ensisijaisesti tuojille, tarkastellaan uudelleen vuoden 1996 aikana sen selvittämiseksi, pitävätkö yksittäiset jäsenvaltiot järjestelmää edelleen käytännössä tasapuolisena,
metyylibromidin osalta määrätään 283,07 ODP-painotetun tonnin suuruinen varaus jaettavaksi niille tuojille, joita ei aiemmin ole luokiteltu ensisijaisiksi, ja jakaminen on suoritettava 16 artiklan menettelyä noudattaen,
käyttämättömien aineiden ja hajakäyttöön mahdollisesti tarkoitettujen aineiden tuonti saattaa olla ympäristölle haitallisempaa kuin uudelleen käsiteltyjen tai talteen otettujen aineiden, joita käytetään raaka-aineena muiden aineiden valmistuksessa,
tuontiluvat on annettava edellä tarkoitetun asetuksen 6 artiklan mukaisesti sen jälkeen, kun on todettu tuojan noudattavan 7, 8 ja 12 artiklaa,
näiden määrällisten rajoitusten korottaminen käytettyjen ja kierrätettyjen aineiden sekä muiden aineiden raaka-aineena käytettävien aineiden tuonnissa ei aiheuta lisää ympäristöhaittoja,
valtioista, jotka eivät ole osapuolia, edellä mainittujen tuotujen aineiden laskeminen vapaaseen liikkeeseen yhteisössä on edellä tarkoitetun asetuksen 12 artiklan mukaisesti kielletty,
edellä tarkoitetun asetuksen 16 artiklassa säädetään menettelystä, jota on noudatettava tehtäessä päätöksiä saman asetuksen täytäntöönpanosta, ja
tässä päätöksessä määrätyt toimenpiteet ovat edellä tarkoitetun asetuksen 16 artiklassa tarkoitetun komitean lausunnon mukaiset,
ON TEHNYT TÄMÄN PÄÄTÖKSEN:
1 artikla
1. Asetuksen (EY) N:o 3093/94 mukaisesti valvottu ja sen liitteessä II olevassa I ryhmässä ilmoitettu kloorifluorihiilivetyjen 11, 12, 113, 114 ja 115 määrä, jonka vuonna 1996 saa tuoda Euroopan yhteisöön yhteisön ulkopuolella olevista hankintalähteistä, on 326 ODP-painotettua tonnia hyväksyttyä tekniikkaa käyttäen hävitettäväksi tarkoitettua talteen otettua ainetta.
2. Asetuksen (EY) N:o 3093/94 mukaisesti valvottu ja sen liitteessä II olevassa II ryhmässä ilmoitettu muiden täysin halogenoitujen kloorifluorihiilivetyjen määrä, jonka vuonna 1996 saa tuoda Euroopan yhteisöön yhteisön ulkopuolella olevista hankintalähteistä, on 30 ODP-painotettua tonnia hyväksyttyä tekniikkaa käyttäen hävitettäväksi tarkoitettua talteen otettua ainetta.
3. Asetuksen (EY) N:o 3093/94 mukaisesti valvottu ja sen liitteessä II olevassa III ryhmässä ilmoitettu halonien määrä, jonka vuonna 1996 saa tuoda Euroopan yhteisöön yhteisön ulkopuolella olevista hankintalähteistä, on 200 ODP-painotettua tonnia uudelleen käsiteltäväksi tarkoitettua talteen otettua ainetta. Tästä aineesta on oltava sopimus, jossa maahantuoja sitoutuu ottamaan aineen takaisin, kun halonia tai haloneja sisältävät laitteet poistetaan käytöstä.
4. Asetuksen (EY) N:o 3093/94 mukaisesti valvottu ja sen liitteessä II olevassa IV ryhmässä ilmoitettu hiilitetrakloridin määrä, jonka vuonna 1996 saa tuoda Euroopan yhteisöön yhteisön ulkopuolella olevista hankintalähteistä, on 2 514,3 ODP-painotettua tonnia käyttämätöntä raaka-aineeksi tarkoitettua ainetta.
5. Asetuksen (EY) N:o 3093/94 mukaisesti valvottu ja sen liitteessä II olevassa V ryhmässä ilmoitettu 1,1,1-trikloorietaanin määrä, jonka vuonna 1996 saa tuoda Euroopan yhteisöön yhteisön ulkopuolella olevista hankintalähteistä, on 0,546 ODP-painotettua tonnia käyttämätöntä raaka-aineeksi tarkoitettua ainetta.
6. Asetuksen (EY) N:o 3093/94 mukaisesti valvottu ja sen liitteessä II olevassa VI ryhmässä ilmoitettu metyylibromidin määrä, jonka vuonna 1996 saa laskea vapaaseen liikkeeseen Euroopan yhteisössä, on 11 530,4 ODP-painotettua tonnia käyttämätöntä maaperän kaasutukseen tarkoitettua ainetta.
7. Asetuksen (EY) N:o 3093/94 mukaisesti valvottu ja sen liitteessä II olevassa VII ryhmässä ilmoitettu osittain halogenoitujen bromifluorihiilivetyjen määrä, jonka vuonna 1996 saa tuoda Euroopan yhteisöön yhteisön ulkopuolella olevista hankintalähteistä, on 10 ODP-painotettua tonnia hyväksyttyä tekniikkaa käyttäen hävitettäväksi tarkoitettua talteen otettua ainetta.
2 artikla
1. Asetuksen (EY) N:o 3093/94 mukaisesti valvottu ja sen liitteessä II olevassa IV ryhmässä ilmoitettu käyttämättömän hiilitetrakloridin määrä, jonka otsonikerrosta heikentävien aineiden valmistajat saavat vuonna 1996 tuoda Euroopan yhteisöön erityisenä varmuuskiintiönä mahdollisen tuotantokatkoksen, teknisen vian ja sen varalta, että kyseistä ainetta ei ole saatavilla yhteisöstä, on 4 400 ODP-painotettua tonnia.
2. Se käyttämättömän hiilitetrakloridin määrä, jonka otsonikerrosta heikentävien aineiden valmistajat tuovat yhteisön ulkopuolella olevista kolmansista lähteistä 1 artiklassa määriteltyihin käyttötarkoituksiin, luetaan hiilitetrakloridin tuotannoksi.
3. Asetuksen (EY) N:o 3093/94 mukaisesti valvottu ja sen liitteessä II olevassa V ryhmässä ilmoitettu käyttämättömän 1,1,1-trikloorietaanin määrä, jonka otsonikerrosta heikentävien aineiden valmistajat saavat vuonna 1996 tuoda Euroopan yhteisöön erityisenä varmuuskiintiönä mahdollisen tuotantokatkoksen, teknisen vian ja sen varalta, että kyseistä ainetta ei ole saatavilla yhteisöstä, on 600 ODP-painotettua tonnia.
4. Se käyttämättömän 1,1,1-trikloorietaanin määrä, jonka ODS:n valmistajat tuovat yhteisön ulkopuolella olevista kolmansista lähteistä 1 artiklassa määriteltyihin käyttötarkoituksiin, luetaan 1,1,1-trikloorietaanin tuotannoksi.
3 artikla
1. Täysin halogenoitujen kloorifluorihiilivetyjen 11, 12, 113, 114 ja 115, muiden täysin halogenoitujen kloorifluorihiilivetyjen, halonien, hiilitetrakloridien, 1,1,1-trikloorietaanin, metyylibromidin ja osittain halogenoitujen bromifluorihiilivetyjen tuontikiintiöt määrätään 1 päivän tammikuuta ja 31 päivän joulukuuta 1996 väliseksi ajaksi liitteessä 1 luetelluille yrityksille ja siinä ilmoitettuihin tarkoituksiin.
2. Täysin halogenoitujen kloorifluorihiilivetyjen 11, 12, 113, 114 ja 115, muiden täysin halogenoitujen kloorifluorihiilivetyjen, halonien, hiilitetrakloridien, 1,1,1-trikloorietaanin, metyylibromidin ja osittain halogenoitujen bromifluorihiilivetyjen kiintiöt määrätään 1 päivän tammikuuta ja 31 päivän joulukuuta 1996 väliseksi ajaksi liitteen 3 (3) mukaisesti.
4 artikla
Tämä päätös on osoitettu liitteessä 2 luetelluille yrityksille.
Tehty Brysselissä 23 päivänä helmikuuta 1996.